އަހަރެންގެ ވަޞިއްޔަތަކީ ހުސްޠާހިރު ވަންތަ ﷲ އަށް ތަޤުވާވެރިވުމެވެ. އަދި އެއިލާހާ އެކުގައި ތެދުވެރިވުމެވެ. އަދި ޖިހާދުކުރުމާއި ދަޢުވަތުގެ މަގުގައި ޘާބިތުވުމެވެ. އަދި ސަލަފީ ޢަޤީދާގެ ދިދަ އުފުލުމެވެ. އަދި ﷲގެ ފޮތާއި އެއިލާހުގެ ރަސޫލާ ‘ ގެ ސުންނަތަށް ނިސްބަތްކުރެވިފައިވާ ޞައްޙަ ޢިލްމާއި އެ ދެމަޞްދަރުގެ މައްޗަށް ބިނާކުރެވިފައިވާ ކުރީގެ އިމާމުންގެ އިޖުތިހާދު ފެތުރުމެވެ. ފަހެ، ހަމަކަށަވަރުން މިއީ ރަސޫލުންނާއި ރަސޫލުންނަށް ތަބަޢަވީ މީސްތަކުންގެ މަގެވެ.